CELEX: 62012CN0591
Language: bg
Date: 2012-12-10 00:00:00
Title: Дело C-591/12 P: Жалба, подадена на 10 декември 2012 г. от Bimbo, SA срещу решението на Общия съд (седми състав), постановено на 10 октомври 2012 г. по дело T-569/10: Bimbo, SA/Служба за хармонизация във вътрешния пазар (марки, дизайни и модели)

23.2.2013   
            
            
               BG
            
            
               Официален вестник на Европейския съюз
            
            
               C 55/6
            
         Жалба, подадена на 10 декември 2012 г. от Bimbo, SA срещу решението на Общия съд (седми състав), постановено на 10 октомври 2012 г. по дело T-569/10: Bimbo, SA/Служба за хармонизация във вътрешния пазар (марки, дизайни и модели)
   (Дело C-591/12 P)
   2013/C 55/09
   Език на производството: английски
   
      Страни
   
   
      Жалбоподател: Bimbo, SA (представители: C. Prat, abogado, R. Ciullo, Barrister)
   
      Други страни в производството: Служба за хармонизация във вътрешния пазар (марки, дизайни и модели); Panrico SA
   
      Искания на жалбоподателя
   
   
               —
            
            
               да отмени Решение на Общия съд (седми състав) от 10 октомври 2012 г. по дело T-569/10
            
         
               —
            
            
               да отмени решение на четвърти апелативен състав на СХВП от 7 октомври 2010 г. (преписка R 838/2009-4), тъй като е нарушен член 8, параграф 1, буква б) от Регламент № 207/2009 (1)
               
            
         
               —
            
            
               да осъди ответника да заплати разноските
            
         
      Правни основания и основни доводи
   
   В подкрепа на жалбата си жалободателят изтъква едно-единствено правно основание, в което твърди нарушение на член 8, параграф 1, буква б) от Регламент № 207/2009.
   В частност жалбоподателят твърди, че Общият съд:
   
               a)
            
            
               е допуснал грешка в правото, доколкото е придал самостоятелна отличителна функция на елемента „DOUGHNUTS“, основана единствено на констатацията, че той има средна отличителна функция и няма никакво значение за средния испански потребител, и в резултат на това, не образувал нито едно цяло, нито бил в логическа цялост с компонента „BIMBO“, без да изяснява причините, поради които средният отличителен характер на компонента „DOGHNUTS“, или липсата на значение автоматично би придала на този компонент самостоятелен отличителен характер при възприемането на марката от съответните потребители; и
            
         
               b)
            
            
               е допуснал грешка в правото, доколкото е основал констатацията за наличие вероятност от объркване по същество на предположението, че елементът „DOUGHNUTS“ има самостоятелна отличителна функция, без да вземе предвид всички специфични за преписката фактори и в частност факта, че първият компонент на комбинираната марка е марка, която се ползва с репутация. С други думи, Общият съд тълкувал доктрината „Medion“ в смисъл, че за да се констатира наличието на самостоятелна отличителна функция на един от компонентите на комбинирания знак, при цялостната преценка на вероятността от объркване, не е необходимо да се анализират всички или някои от останалите специфични за преписката фактори, за разлика от доктрината на цялостната преценка на вероятността от объркване.
            
         
      (1)  Регламент (ЕО) № 207/2009 на Съвета от 26 февруари 2009 г., относно марката на Общността, ОВ L 78, стр. 1